CELEX: 62012CA0055
Language: el
Date: 2013-04-25 00:00:00
Title: Υπόθεση C-55/12: Απόφαση του Δικαστηρίου (δέκατο τμήμα) της 25ης Απριλίου 2013 — Ευρωπαϊκή Επιτροπή κατά Ιρλανδίας (Παράβαση κράτους μέλους — Οδηγία 2003/96/ΕΚ — Φορολογία των ενεργειακών προϊόντων και της ηλεκτρικής ενέργειας — Απαλλαγή από τον ειδικό φόρο καταναλώσεως των καυσίμων για μηχανοκίνητα αυτοκίνητα που χρησιμοποιούνται από άτομα με ειδικές ανάγκες — Διατήρηση της απαλλαγής μετά την παρέλευση της μεταβατικής περιόδου — Παράβαση)

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/7
            
         Απόφαση του Δικαστηρίου (δέκατο τμήμα) της 25ης Απριλίου 2013 — Ευρωπαϊκή Επιτροπή κατά Ιρλανδίας
   (Υπόθεση C-55/12) (1)
   
   (Παράβαση κράτους μέλους - Οδηγία 2003/96/ΕΚ - Φορολογία των ενεργειακών προϊόντων και της ηλεκτρικής ενέργειας - Απαλλαγή από τον ειδικό φόρο καταναλώσεως των καυσίμων για μηχανοκίνητα αυτοκίνητα που χρησιμοποιούνται από άτομα με ειδικές ανάγκες - Διατήρηση της απαλλαγής μετά την παρέλευση της μεταβατικής περιόδου - Παράβαση)
   2013/C 171/13
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: R. Lyal και W. Mölls)
   
      Καθής: Ιρλανδία (εκπρόσωπος: E. Creedon)
   
      Αντικείμενο
   
   Παράβαση της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283, σ. 51) — Απαλλαγή από τον ειδικό φόρο καταναλώσεως των καυσίμων για αυτοκίνητα που χρησιμοποιούνται από άτομα με ειδικές ανάγκες — Διατήρηση της απαλλαγής μετά την παρέλευση της μεταβατικής περιόδου
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιρλανδία, παρέχοντας, μετά την παρέλευση, στις 31 Δεκεμβρίου 2006, της μεταβατικής περιόδου του άρθρου 18, παράγραφος 1, πρώτο εδάφιο, της οδηγίας 2003/96/ΕΚ του Συμβουλίου, της 23ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, όπως τροποποιήθηκε με την οδηγία 2004/74/ΕΚ του Συμβουλίου της 29ης Απριλίου 2004, και του παραρτήματος II αυτής, απαλλαγή από τον ειδικό φόρο καταναλώσεως των καυσίμων για τα μηχανοκίνητα αυτοκίνητα που χρησιμοποιούνται από άτομα με ειδικές ανάγκες, παρέβη τις υποχρεώσεις που υπέχει δυνάμει του άρθρου 4, παράγραφος 1, της εν λόγω οδηγίας.
            
         
               2)
            
            
               Η Ιρλανδία φέρει τα δικαστικά έξοδα.
            
         
      (1)  ΕΕ C 89 της 24.03.2012.